Et nordjysk reklamebureau har sat sit præg på valgkampen i
Nigeria, hvor der på lørdag er valg til præsidentposten. Det
oplyser DR Nordjylland.

Det er kommunikationsbureauet Par No. 1 i Aalborg, der har hjulpet den siddende præsident Goodluck Jonathan med kampagnen op til valget. - Vi indledte sidste år et samarbejde med en af delstaterne i Nigeria og gennem vores kontaktperson blev vi opfordret til at hjælpe i forbindelse med præsidentens kampagne, fortæller kommunikationschef Steen Bjerre. Det nordjysk firmas bidrag til præsidentkampagnen er blandt andet et website og store billboard-plakater langs vejene i Nigeria. Præsident Goodluck Jonathan stiller op for det demokratiske parti og overtog embedet, da hans forgænger i foråret 2010 blev syg og døde.